Page:Fair Margaret's misfortunes (2).pdf/6



6 Then hey for the cogie and hey for the ale,

And hey for the whisky and hey for the meal,

When mix'd a' thegither they do unco weel;

To mak a chield cheery and brisk ay.

As I view our Scots lads in their kilts and cockades,

A' blooming and fresh as a rose, man;

I think wi' mysel o' the meal and the ale,

And the fruits o' our Scottish kail brose man;

Then hey for the cogie &c.

When our brave Highland blades, wi' their claymores and plaids,

In the field, drive like sheep, a' our foes, man,

Their courage and pow'r, spring frae this, to be sure,

They're the noble effects of the brose, man,

Then hey for the cogie, &c.

Put your spindle-shank'd sparks, wha but ill set their sarks,

And your pale-visaged milksops, and beaus, man,

I think when I see them' 'twere kindness to gi'e them,

A cogie of ale and of brose man.

Then hey for the cogie, &c.